stanford-oval/wikipedia huggingface dataset:
IBM PC
Laitteisto

IBM:lle tyypilliseen tapaan IBM PC:tä myytiin paketoituna kokonaisuutena, joka oli halvempi kuin osat erillään. Keskusyksikön lisäksi tarvittiin näyttö, jota oli saatavilla yksivärisenä tai värillisenä. Näytön lisäksi oli valittava sopiva näytönohjain.
Yksivärinen vaihtoehto tuki 25 rivin ja 80 sarakkeen tekstitilaa. Yksivärinen näytönohjain sisälsi neljä kilotavua muistia, joka oli riippumaton tietokoneen keskusmuistista.
Värillisessä vaihtoehdossa oli 16 kilotavua näyttömuistia, kaksi tekstitilaa ja kaksi virallista grafiikkatilaa. Alhaisen resoluution grafiikkatilassa oli 160×100 pikseliä, mutta alhaisen resoluution tila ei ollut virallisesti tuettu. Keskitason resoluutiossa 320×200 pikseliä ja se tuki 16 väriä. Korkean resoluution 640×200-tilassa oli käytettävissä musta ja valkoinen väri.
Varhaisissa IBM PC -malleissa oli liitäntä kasettiasemalle.
Käyttöjärjestelmät > PC-DOS

PC:n mukana sai PC-DOSin 40 dollarin hinnalla. PC-DOS:in oli Microsoft muokannut Seattle Computer Productsin QDOS:sta ja Microsoft myi sitä myös itse MS-DOS:in nimellä.
Käyttöjärjestelmät > CP/M

IBM ilmoitti tietokoneen julkaisun yhteydessä myöhemmin saataville tulevan CP/M-86-käyttöjärjestelmän. CP/M-86 tuli saataville kuusi kuukautta julkaisun jälkeen ja maksoi 240 dollaria.
Käyttöjärjestelmät > Muut käyttötavat

Myös ROM-pohjainen BASIC ja UCSD Pascal olivat mahdollisia käyttötapoja. Microsoftin BASIC tuli koneen mukana ilmaiseksi, kun taas UCSD Pascal maksoi yli 500 dollaria.
Käyttöjärjestelmät > Käyttöliittymät

1980-luvulla graafinen käyttöliittymä yleistyi myös henkilökohtaisissa tietokoneissa. IBM PC:lle näitä olivat Digital Researchin GEM sekä Berkeley Softworksin PC-GEOS.lähde?
Myöhemmin julkaistuun Windowsiin Microsoft lisensoi graafisen käyttöliittymän elementtejä Xeroxilta.
IBM PC -sarjan malleja > IBM PC/XT

Vuonna 1983 julkaistiin paranneltu IBM PC -tyyppi (eXtended Technology), joka tarkoitettiin nimenomaan ammattikäyttöön. Koneessa oli vakiona levykeasema ja 10 megatavun kiintolevy, ja muistin saattoi myöhemmissä malleissa laajentaa aina 640 kilotavuun asti. Näytönohjainvaihtoehtona oli CGA:n (Color Graphics Adapter) lisäksi MDA (Monochrome Display Adapter), joka kykeni näyttämään vain yksiväristä tekstiä mutta käytti siihen silmälle miellyttävämpää erottelutarkkuutta.
CGA:n ja MDA:n kanssa kilpaili myös Hercules-yhtiön HGC-näytönohjain (Hercules Graphics Card), joka tarjosi MDA-yhteensopivan tekstitilan lisäksi myös tarkan yksivärisen grafiikkatilan. Se ei kuitenkaan ollut yhteensopiva CGA:n grafiikkatilojen kanssa, mistä syystä pelkkää CGA:ta tukevien ohjelmistojen kanssa piti käyttää ohjelmallista emulaattoria.
IBM PC -sarjan malleja > IBM PCjr

IBM havitteli kotitietokonemarkkinoita itselleen vuonna 1983 julkaistulla PCjr:llä. Se sisälsi vakiomallissa pelimoduuliportin, 64 kilotavua muistia sekä hieman parannellut grafiikka- ja ääniominaisuudet. Kone oli kuitenkin edelleen kalliimpi kuin esimerkiksi paremmilla grafiikka- ja ääniominaisuuksilla varustettu Commodore 64 eikä siksi menestynyt.
Tietokonemallin myyntiä yritettiin vauhdittaa myös varta vasten sille tehdyillä peleillä, kuten Sierra-yhtiön uudenlaisella graafisella seikkailupelillä King’s Questilla. Pelit eivät kuitenkaan pelastaneet tietokonetta, vaikka esimerkiksi Sierran seikkailupelisarjasta tuli myöhemmin hyvin suosittu etenkin PC-kloonien yleistyessä kotikäytössä 1980-luvun lopun ja 1990-luvun alun aikana.
Tunnettu PCjr-klooni oli Tandy 1000.
IBM PC -sarjan malleja > IBM PC/AT

AT (lyhenne sanoista Advanced Technology) oli vuonna 1984 julkistettu XT:n seuraaja. Se käytti suorittimenaan Intel 80286:ta ja siihen kuului 20 megatavun kiintolevy. ISA-korttipaikat oli laajennettu 16-bittisiksi. AT:n yhteydessä julkistettiin myös 16-väriseen tarkkuusgrafiikkaan kykenevä EGA-näytönohjain. AT muistetaan nykyään etenkin kloonikoneissa pitkäaikaiseksi standardiksi muodostuneesta emolevy- ja kotelotyypistä, jota alkoi vähitellen syrjäyttää vasta Intelin vuonna 1995 julkistama ATX.lähde?
8088-suorittimesta periytyvä taaksepäinyhteensopivuuden taakka alkoi painaa jo AT-aikoina. 80286-suoritin oli 8088-yhteensopiva mutta tuki myös muistinsuojausta ja 16 megatavun muistiavaruutta siinä missä 8088:n muistiavaruus oli rajoittunut yhteen megatavuun. DOS-käyttöjärjestelmät olivat kuitenkin rakentuneet pitkälti 8088:n muistinkäsittelyn varaan, mistä syystä tavanomaista 640 kilotavun perusmuistia laajemman muistin käyttämiseksi 8088-yhteensopivuustilasta käsin tarvittiin erityisiä teknisiä ratkaisuja.lähde?
IBM PC -sarjan malleja > IBM PS/2

Personal System /2 (IBM PS/2) oli vuonna 1987 aloitettu sarja, joka käytti pääasiassa 80286- ja 80386-suorittimia. PS/2-sarjassa tehtyjä uudistuksia olivat muun muassa MCA-väylä, 3,5 tuuman levykeasema, MCGA- ja VGA-näytönohjaimet sekä uudenlaiset näppäimistö- ja hiiriliitännät. PS/2 epäonnistui taloudellisesti muun muassa siksi, että se poikkesi AT:n aikana kloonikoneiden teollisuusstandardeiksi muodostuneista teknologioista.lähde?
IBM PC -sarjan malleja > IBM PS/1

Vuonna 1990 julkistettu PS/1 oli IBM:n yritys kilpailla kotikoneina yleistyvien PC-kloonien kanssa. PS/1:t olivat käytännössä edullisempia ja riisuttuja kotikäyttöön tarkoitettuja PS/2-malleja. 1990-luvun puolivälissä PS/1-sarjan seuraajaksi julkaistiin IBM Aptiva, jota myytiin vielä vuoden 2000 alussa.lähde?
Aiheesta muualla

Kuvia tai muita tiedostoja aiheesta IBM PC Wikimedia Commonsissa
The birth of the IBM PC (englanniksi)
IBM 5150 Technical Reference (Arkistoitu – Internet Archive), sisältää mm. lohkokaavioita, muistikartat ja BIOSin lähdekoodin (PDF)
IBM PC
| --- | --- |
Mallit:  IBM PC 5150  IBM PC/XT  IBM PCjr  IBM PC/AT  IBM PS/2  IBM PS/1  IBM Aptiva 
Käyttöjärjestelmät:  PC-DOS  OS/2 
Katso myös: IBM PC -yhteensopiva tietokone
Malli 5150 sisältä.
IBM PC/XT.
IBM PCjr varustettuna laajennusyksiköllä.
IBM PS/2 malli 25.
Fly (kappale)

| ”Fly” Nicki Minaj ft>  Rihanna |
| --- | --- | --- |

Singlen tiedot
 Albumilta: Pink Friday
 Julkaistu: 30. elokuuta 2011
 Tuottaja(t): J.R. Rotem, Kevin Hissink
 Tyylilaji: R&B
 Kesto: 03.32
 Levy-yhtiö: Young Money, Cash Money, Universal Motown, Universal Republic
Nicki Minajin muut singlet
| ”Where Them Girls At” 2011 | ”Fly” 2011 | ”Y.U. Mad” 2011 |
Rihannan muut julkaisut
| ”Cheers (Drink to That)” 2011 | ”Fly” 2011 | ”We Found Love” 2011 |
"Fly" on yhdysvaltalaisen laulaja-lauluntekijä Nicki Minajin kappale hänen Pink Friday -debyyttialbumiltaan. Se julkaistiin albumin kahdeksantena ja viimeisenä singlenä 30. elokuuta 2011. Kappaleella vierailee barbadoslainen artisti Rihanna. Kappaleen ovat sanoittaneet Kevin Hissink, Will Jordan, J.R. Rotem, Clemm Rishad sekä Minaj itse. Tuotannosta vastasivat Rotem ja Hissink. Kappale on R&B-raita, joka sisältää viittauksia hip hopista.
"Fly" sai pääosin positiivisen vastaanoton musiikkikriitikoilta, joista monet pitivät sitä albumin stand-out -kappaleena sekä kehuivat kappaleen inspiroivaa tunnetta. Yhdysvalloissa "Fly" saavutti Billboard Hot 100 -listan sijan yhdeksäntoista. Kappale pääsi myös kahdenkymmenen parhaan joukkoon Australiassa, Irlannissa, Uudessa-Seelannissa, Skotlannissa ja Isossa-Britanniassa. Siitä tuli Nicki Minajin ensimmäinen kappale, joka on saavuttanut UK R&B Chart -listan ensimmäisen sijan. Myöhemmin "Fly" saavutti Yhdysvaltain Hot R&B/Hip Hop Songs ja Pop Songs -listan kahdenkymmenen parhaan joukon sekä pääsi Yhdysvaltain Rap Songs -listan sijalle yhdeksän.
Kappaleeseen liittyvällä, Sanaa Hamrin ohjaamalla musiikkivideolla nähdään Minaj ja Rihanna kokemassa tuhoa apokalyptisessä ympäristössä.
Käännös suomeksi
Va Va Voom

| ”Va Va Voom” Nicki Minaj |
| --- | --- | --- |

Singlen tiedot
 Albumilta: Pink Friday: Roman Reloaded ja Pink Friday: Roman Reloaded – The Re-Up
 Äänitetty : Lokakuu-joulukuu 2011
 Julkaistu: 12. syyskuuta 2012
 Formaatti: CD, digitaalinen lataus
 Tekijä(t): Onika Maraj, Lukasz Gottwald, Allan Grigg, Max Martin, Henry Walter
 Tuottaja(t): Dr. Luke, Kool Kojak, Cirkut
 Tyylilaji: electropop, elektroninen tanssimusiikki
 Kesto: 03.03
 Levy-yhtiö: Young Money, Cash Money, Universal Republic
Nicki Minajin muut singlet
| ”Out of My Mind” 2012 | ”Va Va Voom” 2012 | ”The Boys” 2012 |
Va Va Voom on amerikkalaisen laulaja-lauluntekijä Nicki Minajin kappale hänen toiselta, Pink Friday: Roman Reloaded-studioalbumilta. Kappaleen julkaisivat Young Money, Cash Money, sekä Universal Republic albumin viidentenä singlenä 23. lokakuuta 2012. Kappaleen sanoittivat Minaj, Lukasz Gottwald, Allan Grigg, Max Martin ja Henry Walter, sekä tuottivat Dr. Luke, Kool Kojak, ja Cirkut. Albumin viidentenä singlenä se lähetettiin Britannian radioasemille 12. syyskuuta 2012 sekä Top 40/Mainstream radiolle 23. lokakuuta 2012. Kappale oli alun perin tarkoitus julkaista albumin ensimmäisenä singlenä, mutta se vaihdettiin "Starshipsiin"; Se julkaistiin myöhemmin uudelleenjulkaisun, Pink Friday: Roman Reloaded – The Re-Upin johdantosinglenä.
"Va Va Voom" on electropop ja elektroninen tanssimusiikki kappale, joka sanoituksellisesti kertoo seksuaalisesta aktiivisuudesta miestä kohtaan. Kappale sai julkaisunsa jälkeen positiivisen vastaanoton, monien sanoessa sitä albumin parhaaksi kappaleeksi, sekä kutsuivat sitä nappaavaksi ja radioystävälliseksi. Kaupallisesti kappale pääsi kahdenkymmenen parhaan joukkoon esimerkiksi Irlannissa, Slovakiassa, Uudessa-Seelannissa ja Britanniassa. Kappaleelle suunnattu musiikkivideo kuvattiin joulukuussa 2011, mutta sen julkaiseminen peruttiin, koska Minaj ei ollut tyytyväinen videon lopputulokseen. Va Va Voom laitettiin myöhemmin osaksi hänen Pink Friday: Reloaded Tourin settilistaa.
Käännös suomeksi
Kanadan Grand Prix 2016

|  Kanadan Grand Prix 2016  |
| --- | --- |
 7. osakilpailu 21 osakilpailusta kaudella 2016. 

Päivämäärä:  12. kesäkuuta 2016
Sijainti:  Circuit Gilles Villeneuve, Montreal, Kanada
Ratatyyppi:  Osittainen katurata
Radan pituus:  4,361 km
Kilpailun pituus:  70 kierrosta, 305,270 km
Sää:   Pilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.12,812
Palkintokoroke
Voittaja:   Lewis Hamilton   (Mercedes)
Toinen:   Sebastian Vettel   (Ferrari)
Kolmas:   Valtteri Bottas   (Williams)
Nopein kierros
Kuljettaja:   Nico Rosberg   (Mercedes)
Kierrosaika:  1.15,599 (kierroksella 60)
Kanadan Grand Prix 2016 (virallisesti Formula 1 Grand Prix du Canada 2016) oli Formula 1 -kauden 2016 seitsemäs osakilpailu. Kilpailu ajettiin 12. kesäkuuta Montrealissa sijaitsevalla Circuit Gilles Villeneuven osittaisella katuradalla Kanadassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 10. kesäkuuta | 10:00–11:30 | 17:00–18:30 | 1. vapaat harjoitukset |  Puolipilvinen | 13–14 °C | 25–30 °C | 56–60 % |
| 10. kesäkuuta | 14:00–15:30 | 21:00–22:30 | 2. vapaat harjoitukset |  Puolipilvinen | 17–19 °C | 42–44 °C | 51–56 % |
| 11. kesäkuuta | 10:00–11:00 | 17:00–18:00 | 3. vapaat harjoitukset |  Pilvinen, tihkusadetta | 14 °C | 18–19 °C | 76–77 % |
| 11. kesäkuuta | 13:00–14:00 | 20:00–21:00 | Aika-ajot |  Pilvinen, tihkusadetta | 15 °C | 20–21 °C | 73–74 % |
| 12. kesäkuuta | 14:00–16:00 | 21:00–23:00 | Kilpailu |  Pilvinen | 12 °C | 21–23 °C | 57 % |
Lähde:
Rengasseokset

Formula 1 -sarjassa kaudella 2016 oli seitsemän erilaista rengasta, viidet renkaista oli tarkoitettu kuivalle kelille ja näiden lisäksi väli- ja märänkelinrenkaat märälle radalle. Pirelli valitsi kauden 2016 seitsemänteen osakilpailuun kuivankelin rengasseoksista, violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat.
| Rengasseokset | Väri | Renkaat |
| --- | --- | --- |
| Ultrapehmeä | Violetti |  |
| Superpehmeä | Punainen |  |
| Pehmeä | Keltainen |  |
| Välikeli | Vihreä |  |
| Sadekeli | Sininen |  |
Aika-ajot

Lewis Hamilton ajoi paalupaikalle ajalla 1.12,812. Toiseen ruutuun ylsi Hamiltonin tallikaveri Nico Rosberg. Kolmas oli Ferrarin Sebastian Vettel, neljäs Red Bullin Daniel Ricciardo, ennen tallikaveriaan Max Verstappenia ja suomalaisia Kimi Räikköstä ja Valtteri Bottasta.
Rio Haryanto törmäsi mutkassa 4 seinään hajottaen autonsa Q1:ssä. Carlos Sainz osui mestareiden muuriin Q2:ssa.
Kevin Magnussen teloi autoaan lauantain vapaissa harjoituksissa, eikä pystynyt osallistumaan aika-ajoihin.
Aika-ajot > Tulokset

| Sija | Nro | Kujettaja | Talli | Aika (Q1) | Aika (Q2) | Aika (Q3) | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.14,121 | 1.13,076 | 1.12,812 | 1 |
| 2 | 6 |  Nico Rosberg | Mercedes | 1.13,714 | 1.13,094 | 1.12,874 | 2 |
| 3 | 5 |  Sebastian Vettel | Ferrari | 1.13,925 | 1.13,857 | 1.12,990 | 3 |
| 4 | 3 |  Daniel Ricciardo | Red Bull Racing-TAG Heuer | 1.14,030 | 1.13,540 | 1.13,166 | 4 |
| 5 | 33 |  Max Verstappen | Red Bull Racing-TAG Heuer | 1.14,601 | 1.13,793 | 1.13,414 | 5 |
| 6 | 7 |  Kimi Räikkönen | Ferrari | 1.14,477 | 1.13,849 | 1.13,579 | 6 |
| 7 | 77 |  Valtteri Bottas | Williams-Mercedes | 1.14,389 | 1.13,791 | 1.13,670 | 7 |
| 8 | 19 |  Felipe Massa | Williams-Mercedes | 1.14,815 | 1.13,864 | 1.13,769 | 8 |
| 9 | 27 |  Nico Hülkenberg | Force India-Mercedes | 1.14,663 | 1.14,166 | 1.13,952 | 9 |
| 10 | 14 |  Fernando Alonso | McLaren-Honda | 1.15,026 | 1.14,260 | 1.14,338 | 10 |
| 11 | 11 |  Sergio Pérez | Force India-Mercedes | 1.14,814 | 1.14,317 |  | 11 |
| 12 | 22 |  Jenson Button | McLaren-Honda | 1.14,755 | 1.14,437 |  | 12 |
| 13 | 26 |  Daniil Kvjat | Toro Rosso-Ferrari | 1.14,829 | 1.14,457 |  | 15 |
| 14 | 21 |  Esteban Gutiérrez | Haas-Ferrari | 1.15,148 | 1.14,571 |  | 13 |
| 15 | 8 |  Romain Grosjean | Haas-Ferrari | 1.15,444 | 1.14,803 |  | 14 |
| 16 | 55 |  Carlos Sainz Jr. | Toro Rosso-Ferrari | 1.14,714 | 1.21,956 |  | 20 |
| 17 | 30 |  Jolyon Palmer | Renault | 1.15,459 |  |  | 16 |
| 18 | 94 |  Pascal Wehrlein | Manor-Mercedes | 1.15,599 |  |  | 17 |
| 19 | 9 |  Marcus Ericsson | Sauber-Ferrari | 1.15,635 |  |  | 21 |
| 20 | 12 |  Felipe Nasr | Sauber-Ferrari | 1.16,663 |  |  | 18 |
| 21 | 88 |  Rio Haryanto | Manor-Mercedes | 1.17,052 |  |  | 19 |
| 22 | 20 |  Kevin Magnussen | Renault | Ei aikaa |  |  | 22 |
107 % aika: 1.18,873

Daniil Kvjatin sijoitusta pudotettiin kolmella lähtöruudulla edellisen kilpailun kolaroinnista Kevin Magnussenin kanssa.
Marcus Ericssonin sijoitusta pudotettiin kolmella lähtöruudulla edellisen kilpailun kolaroinnista Felipe Nasrin kanssa.
Carlos Sainzin ja Kevin Magnussenin sijoitusta pudotettiin viidellä lähtöruudulla vaihdelaatikon vaihtamisen takia.
Kilpailu

Sebastian Vettel ampaisi ruudusta kolme kärkipaikalle. Mercedekset koskettivat ensimmäisessä mutkassa toisiaan, ja Nico Rosberg joutui ajamaan ensimmäiset mutkat pitkäksi, tippuen aina kymmenenneksi ensimmäisellä kierroksella. Kevin Magnussen pyöräytti Felipe Nasrin mutkassa kolme, avauskierroksella.
Jenson Button keskeytti kierroksella 11 moottorin hajottua, jonka myötä virtuaalinen turva-auto tuli hetkeksi radalle. Tämän aikana Sebastian Vettel tuli kilpailun kärjestä varikolle vaihtamaan superpehmeät renkaat alleen. Samalta kierrokselta myös Kimi Räikkönen pysähtyi. Ferrari-kuljettajat olivat ainoat kärkiryhmästä, jotka vaihtoivat superpehmeille renkaille varikkopysähdyksellään. Muun muassa Lewis Hamilton ja Valtteri Bottas pysähtyivät vain kerran, vaihtaen ultrapehmeät renkaat pehmeisiin renkaisiin. Felipe Massa keskeytti kierroksella 37. Nico Rosberg yritti viimeisen kierroksen alkaessa ohittaa Max Verstappenia, mutta spinnasi radan viimeisessä mutkassa, pystyen jatkamaan matkaansa.
Kilpailun voittoon ajoi Lewis Hamilton, jolle voitto Kanadassa oli viides. Sebastian Vettel ajoi toiseksi, ja Valtteri Bottas kolmanneksi. Palkintopallisija jäi Williams-tallille kauden ainoaksi. Kimi Räikkönen ajoi maaliin kuudentena.
Mercedeksen voitettua, valmistajan palkinnon otti vastaan palkintokorokkeella Evan Short. Kuljettajien haastattelut suoritti palkintokorokkeella Michael Douglas.
Formula 1.comin virallisessa äänestyksessä päivän kuljettajaksi valittiin Red Bullin Max Verstappen.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 70 | 1:31.05,296 | 1 | 25 |
| 2. | 5 |  Sebastian Vettel | Ferrari | 70 | +5,011 | 3 | 18 |
| 3. | 77 |  Valtteri Bottas | Williams-Mercedes | 70 | +46,422 | 7 | 15 |
| 4. | 33 |  Max Verstappen | Red Bull Racing-TAG Heuer | 70 | +53,020 | 5 | 12 |
| 5. | 6 |  Nico Rosberg | Mercedes | 70 | +1.02,093 | 2 | 10 |
| 6. | 7 |  Kimi Räikkönen | Ferrari | 70 | +1.03,017 | 6 | 8 |
| 7. | 3 |  Daniel Ricciardo | Red Bull Racing-TAG Heuer | 70 | +1.03,634 | 4 | 6 |
| 8. | 27 |  Nico Hülkenberg | Force India-Mercedes | 69 | +1 Kierros | 9 | 4 |
| 9. | 55 |  Carlos Sainz Jr. | Toro Rosso-Ferrari | 69 | +1 Kierros | 20 | 2 |
| 10. | 11 |  Sergio Pérez | Force India-Mercedes | 69 | +1 Kierros | 11 | 1 |
| 11. | 14 |  Fernando Alonso | McLaren-Honda | 69 | +1 Kierros | 10 |  |
| 12. | 26 |  Daniil Kvjat | Toro Rosso-Ferrari | 69 | +1 Kierros | 15 |  |
| 13. | 21 |  Esteban Gutiérrez | Haas-Ferrari | 68 | +2 Kierrosta | 13 |  |
| 14. | 8 |  Romain Grosjean | Haas-Ferrari | 68 | +2 Kierrosta | 14 |  |
| 15. | 9 |  Marcus Ericsson | Sauber-Ferrari | 68 | +2 Kierrosta | 21 |  |
| 16. | 20 |  Kevin Magnussen | Renault | 68 | +2 Kierrosta | 22 |  |
| 17. | 94 |  Pascal Wehrlein | Manor-Mercedes | 68 | +2 Kierrosta | 17 |  |
| 18. | 12 |  Felipe Nasr | Sauber-Ferrari | 68 | +2 Kierrosta | 18 |  |
| 19. | 88 |  Rio Haryanto | Manor-Mercedes | 68 | +2 Kierrosta | 19 |  |
| Kesk. | 19 |  Felipe Massa | Williams-Mercedes | 35 | Ylikuumeneminen | 8 |  |
| Kesk. | 30 |  Jolyon Palmer | Renault | 16 | Vesivuoto | 16 |  |
| Kesk. | 22 |  Jenson Button | McLaren-Honda | 9 | Moottori | 12 |  |
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 5 |  Sebastian Vettel | Ferrari | 1–10, 24–36 |
| 44 |  Lewis Hamilton | Mercedes | 11–23, 37–70 |
Sijoitukset kilpailun jälkeen

Huom!: Vain viiden parhaan sijoitukset sisällytetty.
Aiheesta muualla

Kanadan GP 2016 - F1-ruutu (Arkistoitu – Internet Archive)
Osakilpailut Formula 1 -kaudella 2016
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  Australia |  Bahrain |  Kiina |  Venäjä |  Espanja |  Monaco |  Kanada |  Eurooppa |  Itävalta |  Britannia |  Unkari |
|  Saksa |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |  |
Formula 1 -luokan Kanadan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Mosport International Raceway (1967, 1969, 1971–1974, 1976–1977) Circuit Mont-Tremblant (1968, 1970) Circuit Gilles Villeneuve (1978–1986, 1988–2008, 2010–2019, 2022–)
Bang Bang

| ”Bang Bang” Jessie J, Ariana Grande, Nicki Minaj |
| --- | --- | --- |

Singlen tiedot
 Albumilta: Sweet Talker
 Julkaistu: 29. heinäkuuta 2014
 Tyylilaji: pop, soul
 Kesto: 03.19
 Levy-yhtiö: Lava, Republic
Jessie J:n muut singlet
| ”Calling All Hearts” 2014 | ”Bang Bang” 2014 | ”Burnin' Up” 2014 |
Ariana Granden muut singlet
| ”Break Free” 2014 | ”Bang Bang” 2014 | ”Love Me Harder” 2014 |
Nicki Minajin muut singlet
| ”She Came to Give It to You” 2014 | ”Bang Bang” 2014 | ”Anaconda” 2014 |
”Bang Bang” on brittiläislaulaja Jessie J:n, yhdysvaltalaislaulaja Ariana Granden sekä yhdysvaltalaisräppäri Nicki Minajin kappale. Kappaleen julkaisivat Lava Records ja Republic Records 29. heinäkuuta 2014 singlenä, jolla kaikki esiintyjät ovat johtavina artisteina. Kappale on johdantosingle Jessie J:n kolmannella studioalbumilla Sweet Talker ja se on mukana myös Granden toisen studioalbumin My Everythingin 25. elokuuta 2014 julkaistussa erikoispainoksessa. Vaikka kappale on virallisesti julkaistu 29. heinäkuuta, se vuoti internetiin muutamaa tuntia ennen suunniteltua julkaisuaan.
”Bang Bang” sai sekä kuuntelijoiden että kriitikoiden keskuudessa pääosin positiivisen vastaanoton, jotka yllättyivät Jessien ja Granden laulusta Minajin räppäämisen rinnalla. Kaupallisesti kappale menestyi hyvin, debytoiden Yhdysvaltain Billboard Hot 100 -listan kuudennella sijalla, jossa se on saavuttanut parhaimmillaan neljännen sijan, muodostuen Jessie J:n korkeimman sijoituksen saavuttaneeksi kappaleeksi kyseisellä listalla. ”Bang Bang” on myynyt nelinkertaisesti platinaa, ja kappale saavutti sijoituksia kymmenen parhaan joukossa myös Kanadassa, Australiassa, Uudessa-Seelannissa ja Bulgariassa. Kappale tulee olemaan osa Just Dance 2015-peliä.
Käännös suomeksi
Iirisilona Segerstam

| Iirisilona Segerstam> Henkilötiedot |
| --- | --- |
Syntynyt: 1999 (ikä 25–26)
Kansalaisuus:  suomalainen
Ammatti:  sopraano, oopperalaulaja
Muusikko
Aktiivisena:  2021–
Tyylilajit:  klassinen musiikki, ooppera
Palkinnot
 Timo Mustakallio -laulukilpailun voitto (2023) 
   [ ohje ]  
Iirisilona Segerstam (s. 1999) on suomalainen sopraano ja oopperalaulaja. Hän voitti vuoden 2023 Timo Mustakallio -laulukilpailun, josta hän sai 15 000 euron pääpalkinnon.
Hän on kapellimestari-säveltäjä Leif Segerstamin ja harpisti Minnaleena Jankon tytär.
Koulutus

Segerstam valmistui Helsingin konservatoriosta vuonna 2021. Hän opiskelee laulua Metropolia Ammattikorkeakoulussa opettajanaan Reetta Haavisto, ja aloitti syksyllä 2023 opinnot myös Sibelius-Akatemiassa. Hänen aiempia opettajiaan ovat olleet Sirkku Wahlroos-Kaitila ja Hanna-Leena Haapamäki.
Ura

Segerstam on esiintynyt Helsingin konservatoriossa muun muassa rooleissa Rouva Sylviane (Franz Lehárin operetissa Iloinen leski) sekä Donna Elvira Mozartin oopperoista koostetussa produktiossa. Hän on esiintynyt Urkuyö ja aaria -festivaalilla ja toiminut Young Nordic Opera Choir -kuoron jäsenenä. Segerstam on työskennellyt aktiivisesti lied-duona pianisti Katarina Katrisin kanssa, ja duo osallistui Helsinki Lied -kilpailuun vuonna 2021.
Aiheesta muualla

Instagram
WSOY

| Werner Söderström Osakeyhtiö |
| --- | --- |

Yritysmuoto:  osakeyhtiö
Perustettu:  1878 1999 (nykyisessä muodossaan)
Toimitusjohtaja:  Timo Julkunen
Kotipaikka:  Helsinki, Suomi
Toimiala:  kirjankustantaminen
Tuotteet:  kirjat
Liikevaihto:  57,5 milj. € (2023)
Henkilöstö:  170 (2023)
Emoyhtiö:  Bonnier Books Ab
Omistaja:  Bonnier
Kotisivu:  www.wsoy.fi
Infobox OKVirheellinen NIMI-arvo: 
WSOY:n myymälä Helsingissä.
Werner Söderström Osakeyhtiö (lyh. WSOY) on suomalainen yleisen kirjallisuuden kustantaja, joka on perustettu vuonna 1878. Yhtiön omistaa Bonnier. WSOY:n vuotuinen liikevaihto on lähes 60 miljoonaa euroa. Yhtiöön kuuluvat WSOY:n lisäksi Tammi, Johnny Kniga, Readme.fi, Kosmos, Bazar, Docendo, Minerva ja Crime Time. WSOY:n vuosittainen kirjamyynti kaikissa formaateissa oli vuonna 2023 yhteensä 13,1 miljoonaa kappaletta.